د خپلې واکمنۍ د طوفاني اتو کلونو وروسته، بوش بېرته ټیکساس ته ځي
د خپلې واکمنۍ د طوفاني اتو کلونو وروسته جمهور رئیس جورج بوش بېرته خپل پلرني ایالت ټیکساس ته ځي.
دا د بوش د دورې یوه تاریخي لحظه وه. او دی یې یو داسې کس جوړ کړ چې یو هدف یې درلود، چې امریکا خوندي وساتي. په یوه کال کې دننه دویمې جگړې ته د امریکايي پوځونو د لږلو لپاره تیاری نیول کېدو. بوش ددې خبرې باندې په ټینگار سره چې عراق کې د ډله ایزو وژلو وسلې لري، د پوځي زور له لارې د صدام حسین د لري کولو پلان جوړ کړ. امریکا د لسیزو ددفاعي جگړې د ستراتیژۍ وروسته، اوس وار د مخه د برید پالیسۍ خپله کړه. او امریکايي عسکر عراق ته ولیږل شول. کله چې په جگړه کې د مړو شمېر مخ په زیاتېدو شو د جمهور رئیس محبوبیت مخ په ټیټېدو شو. د ملي امنیت کارپوهان وايي په تاریخ کې به د جگړې هڅې ښې یادې نه شي. د امریکا جنوبي ساحل د کال ٢٠٠٥ په اگست کې کترینا نومي سمندري طوفان لاندي کړ. کله چې د لویزیانا ایالت نیو اورلیز ښار ته نږدې د اوبو بندونه مات شول، نو حکومت د کړکیچ د مخنیوي لپاره چمتو نه و. جمهور رئیس بوش لومړی ځل په دغې تباهۍ په خپله طیاره کې سپور هغه وخت له هوا څخه نظر واچاو کله چې په ټیکساس ایالت کې د رخصتیو تېره ولو څخه وروسته بېرته واشنگټن ته روان و. دوه اونۍ وروسته د نیو اولینز ښار په یوه څلور لارې کې هغه ملت ته وینا وکړه. د کترینا طوفان تباهي او د عراق جگړې په بهر کې د بوش ترټولو لویه لاسته راوړنه تر سوري لاندې راوستله. دغه کړکیچ د ایډز ناروغي ده. په ٢٠٠٣ کال کې بوش په افریقا او نوره نړۍ کې له ایډز سره د مبارزې پروگرام پیل کړ، چې په نتیجه کې یې له شا او خوا لس ملیونو انسانو سره مرستې وشوې. دا کېدای شي د بوش ترټولو مثبت کار وي. کله چې هغه د خپلې واکمنۍ اخیرنۍ ورځو ته نږدې شو نو یو داسې کس چې خپل احساسات به یې ډېر نه څرگنده ول، اوس تېر وختونه یاده ول پیل کړل. هغه به په یوه پوځي طیارې کې چې دی یې په نړۍ او امریکا کې گرځولی وه، بیرته ټکساس ته ولاړ شي. خو دغه طیاره به د (لومړۍ) طیارې نوم ونلري. له دې وروسته به هغه طیاره چې نوی جمهور رئیس به پکې گرځي دغه نوم ولري.